Trippie

TRIPPIE DRAMA Afr. Geen o/14 (T) Teks: Nicola Hanekom Regie: Jaco Bouwer Met Nicola Hanekom en Stian Bam. Klim op ’n bus en kom op ’n trippie. Die gesoute akteurs vat die gehoor op ’n riller-reis deur die beeldskone Karoo. Hierdie intieme drama kyk na toeval, eensaamheid en geweld.

ATKV se Woordveertjie vir ­dramateks vir 2013 gaan aan Nicola Hanekom vir Trippie. Die beoordelaars van die Woordveertjie vir dramateks, Juanita Swanepoel, Hennie van Greunen en Wim Vorster, meen Hanekom “slaag daarin om die dramateks vir ’n mens ’n belewenis te maak”. Die leser “word totaal ­ver­plaas, meegevoer, geroer en stil gelaat by die lees daarvan”.